
Kunadacsi Községi Sportegyesület nyertes pályázata
A sportegyesület Nemzeti Együttműködési Alap által kiírt pályázaton 2 400 000 forint támogatást nyert fejlesztéséhez és működésének fenntartásához. A NEA-MA-20-O-M-0550 azonosítószámú pályázattal a fejlesztés keretében sport-felszereléseket szereztünk be, valamint a focimérkőzéseknek is helyet biztosító sportpálya karbantartását, füvesítését végeztük el. A fejlesztéssel, és az önkéntesek által vállalt folyamatos gondozással – bízunk benne - hosszú távon is megteremtettük a biztonságos sporttevékenység lehetőségét a településen. Az elmúlt időszakban jelentősen nőtt az egyesület tagjainak létszáma. Az utánpótlás korú gyerekek részére hetente két edzést tartunk. Augusztus 20-án focitornát rendeztünk a környező városok, települések csapatai és testvértelepülésünk, Apc csapatának részvételével.

